
                           AJUNTAMENT DE TALARN



CONVOCATORIA DE SUBVENCIONS PER A LA RESTAURACIÓ I REHABILITACIÓ DE FAÇANES I DE COBERTES DELS IMMOBLES DE TALARN ANY 2025.

De conformitat amb el que preveu la Llei 38/2003, de 17 de novembre, general de subvencions, es publica la convocatòria de subvencions per la restauració i rehabilitació de façanes i  de cobertes.

Primer. Beneficiaris
Les persones físiques o jurídiques, amb o sense personalitat jurídica, incloses les comunitats de propietaris i comunitats de béns, d'habitatges i edificis destinats majoritàriament a un ús residencial, situats al nucli de Talarn, amb títol de domini o qualsevol altre dret que els permeti realitzar les actuacions i complir amb les obligacions que s'estableixen en les corresponents bases. Quan sigui procedent s'haurà d'acreditar l'autorització expressa del propietari per a l'execució de les obres.

Segon. Objecte
La present convocatòria té per objecte l'atorgament de subvencions destinades a estimular i fomentar les iniciatives de restauració i rehabilitació de façanes i de cobertes del nucli de Talarn, dins del límits establerts en els pressupostos municipals.

TEULADES I COBERTES:
D'acord amb les bases especifiques podran ser objecte de subvenció les despeses derivades de la realització d’obres de rehabilitació, substitució de la teulada o coberta dels edificis destinats majoritàriament a ús residencial i habitatges privats subvencionables, sempre que compleixin els següents requisits: 

1) L’antiguitat de l’edifici, segons Cadastre, ha de ser igual o superior a 25 anys. 
2) Les obres han de ser de rehabilitació i/o substitució de la teulada o coberta (no són subvencionables les ampliacions ni l’obra nova). 
3) No poden acollir-se a la subvenció que regulen les presents bases els edificis que es troben en situació de fora d’ordenació, ni les actuacions sobre edifici industrials. 
4) Les obres han de disposar de la corresponent llicència o títol administratiu que habiliti la seva execució en vigor, atorgats o presentats durant l’any en curs o bé que la tramitació sigui simultània. Excepcionalment i per motius justificats es podrà admetre que les llicències o els títols habilitants s’hagin atorgat o presentat durant l’any immediatament anterior a la corresponent convocatòria. 

Concretament s’inclouen les intervencions relatives a obres de rehabilitació i restauració de cobertes d'acord amb les condicions tècniques i criteris següents: 
Condicions tècniques: 
Cal garantir la transmitància establerta al Código Técnico de la Edificación (CTE).  No exigible en els badalots ni sobre zones no climatitzades. 
L'actuació mínima a considerar serà la substitució o renovació de la coberta entenent per aquesta la modificació de la totalitat de la secció del tancament. No s'acceptaran solucions sobreposades als elements existents. 
L'actuació ha d'abastar tots els elements amb patologies o manca de manteniment de la coberta. 
El projecte constructiu garantirà el bon estat constructiu i de decòrum dels elements que formen part de la coberta (unificació d'antenes, arranjament de badalots i claraboies, baranes, endreça d'estenedors, retirada d'elements obsolets...). 
Es garantirà l'endreçament de les instal·lacions existents.   
Criteris generals sobre materials: 
Els materials d'aïllament seran, prioritàriament, oberts a la difusió de vapor d'aigua, com la fibra de fusta, el suro o la llana de roca. Els materials d'acabat compliran amb les ordenances vigents i tindran en compte de ser harmònics amb l'entorn.  

Resten expressament excloses les actuacions que representin el buidat estructural de l’edifici, el repàs/arranjament general de la teulada. 

Les intervencions a les teulades d’edificis inclosos dins del nucli de Talarn,  s’hauran d’ajustar al que estableix les Normes subsidiàries de planejament. 
En les intervencions s’han d’utilitzar solucions constructives, tipològiques i formals coherents amb les característiques arquitectòniques de l’edifici i del seu entorn. 
La subvenció no cobrirà en cap cas despeses bancàries, interessos deutors de comptes bancaris, interessos recàrrecs i sancions administratives, impostos indirectes, com l’IVA, si aquests són recuperables. 
La subvenció regulada en les presents bases és compatible, en el seu cas, amb l’aplicació de la bonificació de l’Impost sobre Construccions, Instal·lacions i Obres, regulada en l’ordenança fiscal corresponent, si s’escau. 
FAÇANES:
D'acord amb les bases especifiques podran ser objecte de subvenció les despeses derivades de la realització d'obres de restauració, rehabilitació i/o millora de les condicions d'ús, seguretat o estètica de les façanes dels edificis destinats majoritàriament a ús residencial i habitatges privats subvencionables (inclou la intervenció en els paraments verticals, cossos i elements sortints), sempre que compleixin els següents requisits:

· L'antiguitat de l'edifici, segons Cadastre, ha de ser igual o superior a 25 anys.
· Les obres han de ser de restauració, rehabilitació i/o millora (no són subvencionables les ampliacions ni l'obra nova).
· Les actuacions en façana han d'englobar la totalitat de la mateixa (no s'admetran intervencions parcials que no afectin a totes les plantes). En cas d'edificis que constitueixin unitat de façana la intervenció ha de tenir en compte la totalitat dels immobles afectats.
· No poden acollir-se a la subvenció que regulen les presents bases els edificis que es troben en situació de fora d'ordenació, ni les actuacions sobre edifici industrials.
· Les obres han de disposar de la corresponent llicència o títol administratiu que habiliti la seva execució en vigor, atorgats o presentats durant l'any en curs o bé que la tramitació sigui simultània. Excepcionalment i per motius justificats es podrà admetre que les llicències o els títols habilitants s'hagin atorgat durant l'any immediatament a la corresponent convocatòria.

Concretament s'inclouen les intervencions relatives a:
· Pintar façanes.
· Rehabilitació i restauració de façanes.
· Obres de millora i adequació de façanes a la normativa vigent.
· Millora dels acabats de les parets mitgeres visibles des de la via pública.
· Obres de reposició o recuperació d’ornaments de caràcter històric.
· Resten expressament excloses les actuacions que representin el buidat estructural de l'edifici o l'enderroc de façanes. 

Tercer. Bases reguladores
Las bases específiques reguladores de las subvencions objecte d'aquesta convocatòria es sotmetran a informació. Es condiciona la convocatòria a la publicació definitiva de les bases.

PER FAÇANES: S’atorgarà una subvenció del 50 % del pressupost elegible per a intervencions  a façana d’immobles situats a la zona A i del 25% del pressupost elegible per a intervencions a façana d’immobles situats a la zona B i C i resta de sòl urbà del nucli de Talarn, en ambdós casos amb un límit màxim de subvenció de 1.500,00 € .
L'import total màxim destinat a aquesta convocatòria és de 1.500€, que aniran amb càrrec a la partida 2024.78001 Vivenda. Subv. Rehab.I Acondicionament d'habitatges.

PER COBERTES/TEULADES: S’atogarà una subvenció del 20% del pressupost elegible per a intervencions a cobertes i teulades d’immobles situats a la zona A i del 10% del pressupost elegible als immobles de la zona B i C  i resta de sòl urbà del nucli de Talarn, en ambdós casos amb un límit màxim de subvenció de 3.000€. 
L'import total màxim destinat a aquesta convocatòria és de 3.500€, que aniran amb càrrec a la partida 2025.78001 Vivenda. Subv. Rehab.I Acondicionament d'habitatges.

El pressupost elegible a efectes del càlcul de la subvenció serà el pressupost que consti al projecte presentat per a l’obtenció de la llicència municipal/comunicació prèvia d’obres, que és la base imposable de l’impost sobre construccions, instal·lacions i obres (ICIO). Aquest pressupost haurà de coincidir amb el pressupost d’execució material de l’obra, que s’haurà d’acreditar a posteriori mitjançant l’aportació de factures. 
En cas que el projecte inclogui també obres no subvencionables, caldrà presentar un pressupost desglossat, signat per tècnic competent, on constin detallades les actuacions subvencionables i les que no ho són. 

En qualsevol cas, l’import subvencionat conjunt entre l’Ajuntament i altres organismes o convocatòries d’ajuts, no pot superar el 100% del cost real de l’obra, independentment de la quantia aportada per les entitats subvencionats i d’acord amb els pressupostos o justificants aportats. 

En qualsevol cas no es podran atorgar subvencions per import superior a la consignació pressupostària disponible.

Cinquè. Termini de presentació de sol·licituds
Per les característiques d'aquest programa les sol·licituds de subvenció es podran realitzar a partir de l'endemà de la publicació de l'extracte de la convocatòria al Butlletí Oficial de la Província de Lleida i fins el 15/10/2025 i subjectes a la disponibilitat pressupostaria existent.

La presentació de les sol·licituds s'haurà de fer mitjançant el model normalitzat que figura a la seu electrònica de l'Ajuntament de Talarn, adjuntant la documentació que estableix l'article 5 de les corresponents bases reguladores.
Les subvencions concedides s'hauran de justificar en el termini i en la forma indicats en les bases reguladores.

Sisè. Altres dades
La concessió de les subvencions i la resta de qüestions derivades es realitzarà d'acord amb el que estableixen les bases reguladores.

Àlex Garcia Balust
Alcalde-President
Talarn, 26 de maig de 2025.

